ระเบียบกรมพัฒนาพลังงานทดแทนและอนุรักษ์พลังงานว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๔๗ โดยที่เป็นการสมควรในการเร่งรัดกำกับ และผลักดันให้การอนุรักษ์พลังงานของประเทศสามารถดำเนินการในวงกว้างรวมถึงให้ผู้ที่เกี่ยวข้องเข้ามีส่วนร่วมในการช่วยเหลือชี้ช่องการกำกับการตามกฎหมายว่าด้วยการอนุรักษ์พลังงานและเพื่ออนุวัติให้เป็นไปตามข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖ และข้อบังคับกระทรวงการคลัง ว่าด้วยการหักเงินค่าปรับก่อนนำส่งคลัง(ฉบับที่ ๒) พ.ศ. ๒๕๔๗ระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ และประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์พ.ศ. ๒๕๔๗ กรมพัฒนาพลังงานทดแทนและอนุรักษ์พลังงานจึงกำหนดระเบียบว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาไว้ดังนี้ข้อ๑ ระเบียบนี้เรียกว่า ระเบียบกรมพัฒนาพลังงานทดแทนและอนุรักษ์พลังงานว่าด้วยหลักเกณฑ์การแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาระเบียบ ประกาศหรือคำสั่งอื่นใดในส่วนที่กำหนดไว้ในระเบียบนี้แล้วหรือในส่วนที่ขัดหรือแย้งกับระเบียบนี้ให้ใช้ระเบียบนี้แทนข้อ๔ บทนิยามหรือข้อความใดที่มิได้แสดงไว้ในระเบียบนี้ให้ถือตามความดังที่ได้อธิบายไว้ในข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖ และข้อบังคับกระทรวงการคลัง ว่าด้วยการหักเงินค่าปรับก่อนนำส่งคลัง(ฉบับที่ ๒) พ.ศ. ๒๕๔๗ ระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ และประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์๒๕๔๗ โดยอนุโลมเท่าที่ไม่ขัดหรือแย้งกับระเบียบนี้ข้อ๕ ในระเบียบนี้อธิบดี หมายความถึงอธิบดีกรมพัฒนาพลังงานทดแทนและอนุรักษ์พลังงานส่วนราชการหมายความถึงกรมพัฒนาพลังงานทดแทนและอนุรักษ์พลังงาน (พพ.)และหรือสำนักงานพัฒนาพลังงานทดแทนและอนุรักษ์พลังงาน พื้นที่ ๑ ๑๒ (สพพ. ๑ - ๑๒) เงินค่าปรับที่ได้รับตามกฎหมาย หมายความถึงเงินค่าปรับที่ส่วนราชการได้รับจากผู้กระทำความผิดทางอาญาตามพระราชบัญญัติการส่งเสริมการอนุรักษ์พลังงานพ.ศ. ๒๕๓๕ค่าใช้จ่ายในการดำเนินงาน หมายความถึงค่าใช้จ่ายเกี่ยวกับการปฏิบัติงานในทุกขั้นตอนอันได้มาซึ่งค่าปรับตามอำนาจหน้าที่การจับกุม หมายความถึง การเรียกหรือการสั่งการให้ผู้กระทำความผิดไปรายงานตัวและให้หมายความรวมถึงกรณีที่(๑)ผู้กระทำความผิดไม่ยินยอมให้คณะกรรมการเปรียบเทียบคดีเปรียบเทียบปรับและมีการส่งเรื่องให้พนักงานสอบสวนดำเนินคดีทางศาลหรือมีการส่งเรื่องกลับจากพนักงานสอบสวนให้คณะกรรมการเปรียบเทียบคดีเปรียบเทียบปรับ(๒)ผู้กระทำความผิดยินยอมให้คณะกรรมการเปรียบเทียบคดีเปรียบเทียบปรับแต่ไม่ชำระค่าปรับตามที่คณะกรรมการเปรียบเทียบคดีเปรียบเทียบปรับและมีการส่งเรื่องให้พนักงานสอบสวนดำเนินคดีทางศาล(๓)พนักงานเจ้าหน้าที่ผู้มีหน้าที่ดำเนินการตามกฎหมายและหรือพนักงานสอบสวนทำการจับกุมผู้กระทำผิดและมีการดำเนินคดีโดยคณะกรรมการเปรียบเทียบคดีหรือมีการส่งดำเนินคดีทางศาลเจ้าหน้าที่ หมายความถึง ข้าราชการ พนักงานราชการพนักงานของรัฐ และลูกจ้างที่ดำเนินงานตามอำนาจหน้าที่อันได้มาซึ่งเงินค่าปรับโดยเป็น(๑)ผู้ตรวจพบการกระทำความผิด(๒)ผู้ช่วยเหลือให้การตรวจพบการกระทำความผิดเป็นผลสำเร็จ(๓)ผู้บังคับบัญชาของเจ้าหน้าที่ผู้ตรวจพบการกระทำความผิดโดยตรงขึ้นไปตั้งแต่ระดับกลุ่มฝ่าย ส่วน สำนักงาน สำนัก รองอธิบดี อธิบดี หรือผู้บังคับบัญชาผู้วางแผนผู้สั่งการให้มีการตรวจ จนกระทั่งตรวจพบการกระทำความผิดเป็นผลสำเร็จและหมายความรวมถึงเจ้าหน้าที่ในฝ่ายต่าง ๆ ของ สพพ. ๑ - ๑๒และผู้ดำรงตำแหน่งหัวหน้า สพพ. ๑ - ๑๒(๔)ผู้ตรวจสอบเอกสารและหรือผู้ร่วมช่วยเหลือในการจัดทำเอกสารเกี่ยวกับการดำเนินคดีเพื่อให้การตรวจสอบการกระทำความผิดเป็นผลสำเร็จอันได้แก่เจ้าหน้าที่ธุรการในฝ่ายบริหารงานทั่วไปในสำนักต่างๆ ที่เป็นเจ้าของเรื่อง สำนักกำกับและอนุรักษ์พลังงาน/สำนักงานเลขานุการกรม(๕)นิติกรผู้เป็นเจ้าของสำนวน หัวหน้ากลุ่ม/ฝ่ายของผู้เป็นเจ้าของสำนวนและเจ้าหน้าที่ผู้ดำรงตำแหน่งหัวหน้าสำนักงาน/ส่วนแต่ไม่รวมถึงบุคคลตามข้อต่างๆ ต้องมิใช่บุคคลคนเดียวกันหรือทำหน้าที่ซ้ำซ้อนกันในแต่ละข้อการตรวจพบการกระทำความผิด หมายถึงการที่เจ้าหน้าที่ตรวจพบการกระทำความผิดตามคำร้องเรียนหรือการไปตรวจพบตามปกติในอำนาจหน้าที่ หรือการไปตรวจพบในกรณีอื่น ๆแล้วพบว่ามีผู้กระทำผิดในทางอาญาตามที่กำหนดไว้ในระเบียบนี้และมีการกล่าวหาว่าได้กระทำความผิดและดำเนินคดีในข้อหานั้น ๆผู้ชี้ช่องหรือเค้าเงื่อนแห่งการกระทำความผิดหมายความถึง ผู้แจ้งความนำจับตามข้อ ๑๑แต่ไม่รวมถึงผู้ร้องเรียนให้ตรวจสอบเหตุเดือดร้อนรำคาญและไม่รวมถึงผู้ร้องเรียนซึ่งเป็นเจ้าหน้าที่ในสังกัดกรมพัฒนาพลังงานทดแทนและอนุรักษ์พลังงานหมวด ๑หมวดทั่วไป ข้อ๖เงินสินบนและเงินรางวัลตามระเบียบนี้ให้ตกไปยังทายาทของผู้มีสิทธิรับเงินสินบนและเงินรางวัลได้กรณีผู้มีสิทธิรับเงินสินบนและเงินรางวัลมิได้ยื่นคำขอรับเงินภายในกำหนดหนึ่งปีนับแต่วันที่ส่วนราชการได้รับเงินค่าปรับให้เงินสินบนและเงินรางวัลดังกล่าวตกเป็นรายได้ของแผ่นดินข้อ๗ให้กรมพัฒนาพลังงานทดแทนและอนุรักษ์พลังงานแต่งตั้ง คณะกรรมการเงินสินบนรางวัลพพ. ประกอบด้วย อธิบดี หรือรองอธิบดีที่ได้รับมอบหมายเป็นประธาน รองอธิบดี ผู้แทนสำนักงานเลขานุการกรมผู้แทนสำนักกำกับและอนุรักษ์พลังงาน ผู้แทนสำนักถ่ายทอดและเผยแพร่เทคโนโลยีเป็นกรรมการ ให้ผู้แทนฝ่ายกฎหมายกองทุนหนึ่งคน เป็นกรรมการเลขานุการ และผู้แทนกลุ่มงานการคลัง สำนักงานเลขานุการกรม เป็นกรรมการผู้ช่วยเลขานุการกรรมการตามวรรคหนึ่งให้ดำรงตำแหน่งคราวละสองปีแต่เมื่อพ้นจากตำแหน่งแล้วอาจได้รับแต่งตั้งอีกได้ข้อ๘ การประชุมของคณะกรรมการตามข้อ ๗ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุมและมติที่ประชุมให้ถือเสียงข้างมากข้อ๙ ให้คณะกรรมการเงินสินบนรางวัล พพ.มีอำนาจหน้าที่ ดังนี้(๑)วินิจฉัยชี้ขาดข้อพิพาทหรือข้อโต้แย้งหรือขัดแย้งเกี่ยวกับสิทธิของผู้ขอรับเงินสินบนและหรือเงินรางวัล(๒)ตีความในกรณีมีปัญหาการปฏิบัติตามระเบียบนี้(๓)กำหนดหลักเกณฑ์และวิธีการอื่นใดเพื่อปฏิบัติการให้เป็นไปตามระเบียบนี้(๔)เรียกเจ้าหน้าที่ผู้จับ ผู้ตรวจพบการกระทำความผิดหรือบุคคลอื่นใดที่เกี่ยวข้องมาชี้แจงข้อเท็จจริงหรือส่งมอบเอกสารที่อยู่ในครอบครองให้คณะกรรมการเพื่อปฏิบัติการตามระเบียบนี้(๕)ปฏิบัติหน้าที่อื่นตามที่กรมพัฒนาพลังงานทดแทนและอนุรักษ์พลังงานมอบหมายคำวินิจฉัยชี้ขาดของคณะกรรมการเงินสินบนรางวัลพพ. ให้เป็นที่สุด ผู้ใดจะนำไปฟ้องร้องเป็นคดีมิได้ข้อ๑๐ให้กรรมการในคณะกรรมการเงินสินบนรางวัล พพ.ได้รับเบี้ยประชุมจากเงินค่าใช้จ่ายในการดำเนินงานตามที่คณะกรรมการเงินสินบนรางวัลพพ. โดยความเห็นชอบของอธิบดีกำหนด ในอัตราครั้งละไม่เกิน ๑,๐๐๐ บาทสำหรับประธานคณะกรรมการให้ได้รับเพิ่มอีกในอัตราร้อยละ ๒๕และในหนึ่งวันให้มีสิทธิได้รับเบี้ยประชุมไม่เกินหนึ่งครั้งและเดือนหนึ่งไม่เกินสี่ครั้งหมวด ๒การแจ้งความนำจับ ข้อ๑๑การแจ้งความนำจับต้องทำเป็นหนังสือลงลายมือชื่อผู้แจ้งเป็นสำคัญตามบันทึกการแจ้งความนำจับตามแบบพพ. นจ. ๑ ท้ายระเบียบนี้ และอย่างน้อยต้องระบุวัน เดือน ปี เวลาสถานที่และพฤติการณ์แห่งข้อเท็จจริงเกี่ยวกับการกระทำความผิดโดยประสงค์ให้ผู้ถูกกล่าวหาได้รับโทษทางอาญาตามกฎหมายที่กำหนดไว้ในระเบียบนี้ในคดีเดียวกันถ้ามีผู้แจ้งความนำจับตั้งแต่สองคนขึ้นไปให้ถือว่าผู้แจ้งความนำจับก่อนและมีหลักฐานเป็นหนังสือตามแบบ พพ. นจ. ๑ท้ายระเบียบนี้ เป็นผู้มีสิทธิได้รับเงินสินบนชื่อที่อยู่ และหรือรายละเอียดเกี่ยวกับสถานะบุคคลของผู้แจ้งความนำจับและบันทึกตามแบบพพ. นจ. ๑ ท้ายระเบียบนี้ให้เจ้าหน้าที่ผู้เกี่ยวข้องในสำนวนคดีถือเป็นความลับอย่างสำคัญยิ่งข้อ๑๒บรรดาความผิดทั้งหลายที่เกิดขึ้นในเขตกรุงเทพมหานครและเขตจังหวัดอื่น ๆให้เจ้าหน้าที่ผู้ดำรงตำแหน่งดังต่อไปนี้ เป็นผู้มีอำนาจในการรับแจ้งความนำจับ๑๒.๑ความผิดที่เกิดขึ้นในเขตกรุงเทพมหานคร(๑)อธิบดี รองอธิบดี ผู้อำนวยการสำนักกำกับและอนุรักษ์พลังงานหัวหน้ากลุ่มงานกำกับการอนุรักษ์พลังงาน ๑, ๒ และหัวหน้าฝ่ายกฎหมายกองทุนรวมถึงพนักงานเจ้าหน้าที่ตามพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ที่ได้รับมอบหมาย(๒)ผู้กำกับ รองผู้กำกับ สารวัตร รองสารวัตร และนายตำรวจยศตั้งแต่ร้อยตำรวจตรีขึ้นไปในสถานีตำรวจนครบาลเป็นผู้มีอำนาจในการรับแจ้งความนำจับ๑๒.๒ความผิดที่เกิดขึ้นในเขตจังหวัดอื่น ๆ(๑)หัวหน้า สพพ. ๑ ๑๒ รวมถึงพนักงานเจ้าหน้าที่ตามพระราชบัญญัติการส่งเสริมการอนุรักษ์พลังงานพ.ศ. ๒๕๓๕ ที่ได้รับมอบหมาย(๒)ผู้กำกับ รองผู้กำกับ สารวัตร รองสารวัตร และนายตำรวจยศตั้งแต่ร้อยตำรวจตรีขึ้นไปในสถานีตำรวจภูธรข้อ๑๓ เมื่อได้รับการแจ้งความนำจับแล้วให้ผู้รับแจ้งความจัดทำหลักฐานการรับแจ้งความเป็นหนังสือตามแบบ พพ. นจ. ๒ แล้วสำเนาให้ผู้แจ้งความนำจับไว้เป็นหลักฐานขอรับเงินสินบนนำจับต่อไปหมวด ๓การหักและอัตราเงินรางวัล ข้อ๑๔ ให้อธิบดีหรือผู้ได้รับมอบหมายหักเงินค่าปรับก่อนนำส่งคลังเป็นรายได้แผ่นดินไว้จ่ายเป็นเงินสินบนเงินรางวัลและค่าใช้จ่ายในการดำเนินงานดังนี้(๑)กรณีมีการจับกุมผู้กระทำความผิดให้หักในอัตราร้อยละ ๘๐ ของเงินค่าปรับที่ได้รับ(๒)กรณีตรวจพบการกระทำความผิดให้หักในอัตราร้อยละ ๖๐ ของเงินค่าปรับที่ได้รับ(๓)ให้นำเงินที่ได้หักไว้ตามข้อ (๑) หรือ (๒)ข้างต้นมาหักไว้เป็นค่าใช้จ่ายในการดำเนินงานร้อยละ ๒๕ข้อ๑๕ เงินค่าปรับที่ได้รับชำระตามคำพิพากษาของศาลจากเลขาธิการสำนักงานศาลยุติธรรมให้นำมาหักเป็นค่าใช้จ่ายตามข้อ๑๔ (๓) แล้วจ่ายตามหลักเกณฑ์และอัตราการแบ่งจ่ายเงินรางวัลตามระเบียบนี้ข้อ๑๖เงินสินบนเงินรางวัลที่กรมพัฒนาพลังงานทดแทนและอนุรักษ์พลังงานหักเงินค่าปรับไว้ตามข้อ๑๔ (๑), (๒) หรือที่ได้รับตามข้อ ๑๕ ให้กลุ่มงานการคลังฝากไว้รอเบิกจ่ายใน บัญชีเงินฝากสินบนรางวัลของกรมพัฒนาพลังงานทดแทนและอนุรักษ์พลังงานเงินค่าใช้จ่ายในการดำเนินงานร้อยละ๒๕ ตามข้อ ๑๔ (๓) ให้กลุ่มงานการคลัง กรมพัฒนาพลังงานทดแทนและอนุรักษ์พลังงานนำส่งฝากไว้กับกรมบัญชีกลางในนาม บัญชีเงินฝากค่าใช้จ่ายในการดำเนินงานเกี่ยวกับเงินสินบนรางวัลของกรมพัฒนาพลังงานทดแทนและอนุรักษ์พลังงานหมวด ๔การแบ่งจ่ายเงินรางวัล ข้อ๑๗ การแบ่งจ่ายเงินรางวัลถ้าผู้ที่จะมีสิทธิได้รับเงินสินบนรางวัลเป็นผู้มีสิทธิจะได้รับเงินสินบนรางวัลตามระเบียบอื่นใด ในลักษณะ และขั้นตอนการดำเนินงานเดียวกันกับระเบียบนี้ให้ผู้นั้นเลือกรับเงินสินบนรางวัลจากการดำเนินงานครั้งนั้น เพียงระเบียบเดียวข้อ๑๘ให้แบ่งจ่ายเงินค่าปรับที่เหลือจากการหักไว้ตามข้อ ๑๔ (๓) หรือ ข้อ ๑๕กรณีมีการจับกุมและมีผู้แจ้งความนำจับโดยมีการส่งเรื่องให้กรมพัฒนาพลังงานทดแทนและอนุรักษ์พลังงาน หรือ สพพ. ๑ ๑๒ ดำเนินคดีเป็นเงินสินบนรางวัลดังนี้๑๘.๑จ่ายเป็นเงินสินบนแก่ผู้แจ้งความนำจับในอัตราร้อยละ ๒๕ถ้ามีผู้แจ้งความนำจับมากกว่าหนึ่งคนให้แบ่งเฉลี่ยจ่ายคนละเท่า ๆ กัน๑๘.๒จ่ายเป็นเงินรางวัลแก่เจ้าหน้าที่ผู้จับกุมและเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับในอัตราร้อยละ๗๕ โดยให้แบ่งจ่าย ดังนี้(๑)เจ้าหน้าที่ตำรวจหรือเจ้าพนักงานฝ่ายปกครองจำนวน ๒๐ ส่วน(๒)กรณีความผิดที่เกิดขึ้นในเขตกรุงเทพมหานครให้แบ่งจ่ายเจ้าหน้าที่ผู้เป็นเจ้าของเรื่องจำนวน๑๕ ส่วน ผู้อำนวยการหรือหัวหน้าส่วนในสำนักจำนวน ๕ ส่วน ผู้อำนวยการสำนัก/สำนักงานจำนวน ๓ ส่วน เจ้าหน้าที่ในฝ่ายบริหารงานทั่วไปจำนวน ๒ ส่วน หรือ(๓)กรณีความผิดที่เกิดขึ้นในเขตจังหวัดอื่น ๆ ให้แบ่งจ่ายเจ้าหน้าที่ผู้เป็นเจ้าของเรื่องในสพพ. ๑ - ๑๒ จำนวน ๑๕ ส่วน หัวหน้าสายงานของเจ้าหน้าที่ผู้เป็นเจ้าของเรื่องจำนวน๔ ส่วน หัวหน้า สพพ. ๑ - ๑๒ จำนวน ๔ ส่วนเจ้าหน้าที่ฝ่ายบริหารงานทั่วไป/ธุรการของ สพพ. ๑ ๑๒ จำนวน ๒ ส่วน(๔)นิติกรผู้เป็นเจ้าของสำนวนจำนวน ๑๒ ส่วนหัวหน้ากลุ่ม/ฝ่ายของผู้เป็นเจ้าของสำนวนจำนวน ๔ ส่วนผู้อำนวยการสำนักงาน/ส่วนจำนวน ๒ ส่วน เจ้าหน้าที่ธุรการของกลุ่ม/ฝ่าย จำนวน ๒ส่วน เจ้าหน้าที่กลุ่มงานการคลัง จำนวน ๑ ส่วน(๕)รองอธิบดี ที่ดูแลสายงานที่เกี่ยวข้องทุกคนรวมกันจำนวน ๖ ส่วน อธิบดี จำนวน ๓ ส่วนข้อ๑๙กรณีที่มีการจับกุมและมีผู้แจ้งความนำจับตามข้อ ๑๘แต่การดำเนินคดีมิได้ส่งเรื่องให้กรมพัฒนาพลังงานทดแทนและอนุรักษ์พลังงาน หรือสพพ. ๑ ๑๒ ร่วมดำเนินการ หรือกรณีที่มีเหตุตามระเบียบนี้หรือเหตุอื่น ๆเป็นเหตุให้ไม่มีผู้มีสิทธิรับรางวัลตามข้อ ๑๘.๒ ให้เงินรางวัลดังกล่าวตกเป็นรายได้ของแผ่นดินข้อ๒๐ให้แบ่งจ่ายเงินค่าปรับที่เหลือจากการหักไว้ตามข้อ ๑๔ (๓) หรือ ข้อ ๑๕กรณีมีการจับกุมแต่ไม่มีผู้แจ้งความนำจับโดยมีการส่งเรื่องให้กรมพัฒนาพลังงานทดแทนและอนุรักษ์พลังงานหรือ สพพ. ๑ ๑๒ ดำเนินคดี เป็นเงินรางวัล ดังนี้(๑)เจ้าหน้าที่ตำรวจหรือเจ้าพนักงานฝ่ายปกครองในอัตราร้อยละ ๒๕(๒)กรณีความผิดเกิดขึ้นในเขตกรุงเทพมหานครให้แบ่งจ่ายเจ้าหน้าที่ผู้เป็นเจ้าของเรื่องในอัตราร้อยละ๑๕ หัวหน้ากลุ่ม/ฝ่ายในอัตราร้อยละ ๗ผู้อำนวยการหรือหัวหน้าส่วนในสำนักในอัตราร้อยละ ๕ ผู้อำนวยการสำนักในอัตราร้อยละ๕ เจ้าหน้าที่ในฝ่ายบริหารงานทั่วไปของสำนักในอัตราร้อยละ ๓ หรือสำหรับความผิดที่เกิดขึ้นในเขตจังหวัดอื่นๆ ให้แบ่งจ่ายเจ้าหน้าที่ผู้เป็นเจ้าของเรื่องใน สพพ. ๑ - ๑๒ ในอัตราร้อยละ ๒๐หัวหน้าสายงานของเจ้าหน้าที่ผู้เป็นเจ้าของเรื่องในอัตราร้อยละ ๖ หัวหน้า สพพ. ๑ -๑๒ ในอัตราร้อยละ ๖ เจ้าหน้าที่ในฝ่ายบริหาร/ธุรการ ของ สพพ. ๑ - ๑๒ ในอัตราร้อยละ๓(๓)นิติกรผู้เป็นเจ้าของสำนวนในอัตราร้อยละ ๑๘หัวหน้ากลุ่ม/ฝ่ายของเจ้าของสำนวนในอัตราร้อยละ ๖ผู้อำนวยการสำนักงาน/ส่วนที่กำกับดูแลในอัตราร้อยละ ๒เจ้าหน้าที่ในฝ่ายบริหาร/ธุรการ ในกลุ่ม/ฝ่ายในอัตราร้อยละ ๒เจ้าหน้าที่กลุ่มงานการคลัง ในอัตราร้อยละ ๒(๔)รองอธิบดีที่ดูแลสายงานที่เกี่ยวข้องทุกคนรวมกันในอัตราร้อยละ ๖ อธิบดีในอัตราร้อยละ ๔ข้อ๒๑กรณีที่มีการจับกุมแต่ไม่มีผู้แจ้งความนำจับตามข้อ ๒๐ และการดำเนินคดีมิได้ส่งเรื่องให้กรมพัฒนาพลังงานทดแทนและอนุรักษ์พลังงานหรือ สพพ. ๑ ๑๒ ร่วมดำเนินการ หรือกรณีที่มีเหตุตามระเบียบนี้หรือเหตุอื่น ๆเป็นเหตุให้ไม่มีผู้มีสิทธิรับรางวัลตามข้อ ๑๙ให้เงินรางวัลดังกล่าวตกเป็นรายได้ของแผ่นดินข้อ๒๒ ให้แบ่งจ่ายเงินค่าปรับที่หักไว้ตามข้อ๑๔ (๓) สำหรับกรณีที่ตรวจพบการกระทำความผิด ดังนี้(๑)ความผิดที่เกิดขึ้นในเขตกรุงเทพมหานครให้แบ่งจ่ายเจ้าหน้าที่ผู้ตรวจพบการกระทำความผิดและเป็นเจ้าของเรื่องในอัตราร้อยละ๓๐ (ถ้ามีเจ้าหน้าที่ผู้ช่วยเหลือให้แบ่งจ่ายให้แก่เจ้าหน้าที่ผู้ช่วยเหลือในอัตราร้อยละ๒๕ ของเงินรางวัลของเจ้าหน้าที่ผู้ตรวจพบการกระทำความผิด)ผู้อำนวยการหรือหัวหน้าส่วนในอัตราร้อยละ ๙ ผู้อำนวยการสำนักในอัตราร้อยละ ๗เจ้าหน้าที่ในฝ่ายบริหารงานทั่วไปของสำนักในอัตราร้อยละ ๓ หรือสำหรับความผิดที่เกิดขึ้นในเขตจังหวัดอื่นๆ ให้แบ่งจ่ายเจ้าหน้าที่ผู้เป็นเจ้าของเรื่องใน สพพ. ๑ - ๑๒ ในอัตราร้อยละ ๓๐(ถ้ามีเจ้าหน้าที่ผู้ช่วยเหลือให้แบ่งจ่ายให้แก่เจ้าหน้าที่ผู้ช่วยเหลือในอัตราร้อยละ๒๕ ของเงินรางวัลของเจ้าหน้าที่ผู้ตรวจพบการกระทำความผิด)หัวหน้าฝ่ายของเจ้าหน้าที่ผู้เป็นเจ้าของเรื่องในอัตราร้อยละ ๘ สพพ. ๑ - ๑๒ในอัตราร้อยละ ๘ เจ้าหน้าที่ในฝ่ายบริหารงานทั่วไปในอัตราร้อยละ ๓(๒)นิติกรผู้เป็นเจ้าของสำนวนในอัตราร้อยละ ๒๒หัวหน้ากลุ่ม/ฝ่ายผู้เป็นเจ้าของสำนวนในอัตราร้อยละ ๘ผู้อำนวยการสำนักงาน/ส่วนในอัตราร้อยละ ๓ เจ้าหน้าที่ธุรการของกลุ่ม/ฝ่ายในอัตราร้อยละ๒ เจ้าหน้าที่กลุ่มงานคลัง จำนวน ๑ ในอัตราร้อยละ ๑(๓)รองอธิบดีที่ดูแลสายงานที่เกี่ยวข้องทุกคนรวมกันในอัตราร้อยละ ๙อธิบดีในอัตราร้อยละ ๖ข้อ๒๒ในกรณีที่ไม่มีผู้มีสิทธิได้รับเงินรางวัลหรือกรณีมีเหตุตามระเบียบนี้หรือเหตุอื่นๆ เป็นเหตุให้ไม่มีผู้มีสิทธิรับรางวัลในลำดับใดในแต่ละข้อ ตามข้อ ๒๑ให้เงินรางวัลดังกล่าวตกเป็นรายได้แผ่นดินข้อ๒๓ ให้ผู้อำนวยการกอง หรือสำนักสำนักงาน รวมถึง สพพ. ๑ - ๑๒วางหลักเกณฑ์และวิธีการจ่ายแบ่งเงินรางวัลตามสิทธิที่จะได้รับสำหรับเจ้าหน้าที่ในฝ่ายบริหารงานทั่วไปของ กอง สำนัก สำนักงาน หรือฝ่ายธุรการของ สพพ. ๑ - ๑๒ แล้วแต่กรณี ทั้งนี้ ให้คำนึงถึงความเหมาะสมกับปริมาณงานผลิตภาพ ประสิทธิผลของงานที่มีส่วนร่วมในการปฏิบัติข้อ๒๔การแบ่งจ่ายเงินรางวัลแก่เจ้าหน้าที่ตามหมวดนี้ไม่ตัดสิทธิสำหรับผู้ทำหน้าที่เพิ่มเติมจากส่วนที่ต้องรับผิดชอบปกติรวมถึงให้จ่ายแก่ผู้รักษาราชการแทนในตำแหน่งดังกล่าวไว้ด้วยหมวด ๕การขอรับเงินสินบนและเงินรางวัล ข้อ๒๕เงินสินบนให้จ่ายแก่ผู้แจ้งความนำจับซึ่งมีสิทธิได้รับเงินสินบนภายในกำหนดเวลาดังนี้(๑)กรณีความผิดที่เกิดขึ้นในเขตกรุงเทพมหานครให้จ่ายเงินสินบนแก่ผู้แจ้งความนำจับภายใน๕ วันทำการ นับแต่วันที่กลุ่มงานการคลัง กรมพัฒนาพลังงานทดแทนและอนุรักษ์พลังงานได้รับเงินค่าปรับ(๒)สำหรับความผิดที่เกิดขึ้นในเขตจังหวัดอื่น ๆให้จ่ายเงินสินบนแก่ผู้แจ้งความนำจับภายใน ๕ วันทำการ นับแต่วันที่ สพพ. ๑ - ๑๒ได้รับเงินค่าปรับข้อ๒๖กรณีความผิดที่เกิดขึ้นในเขตกรุงเทพมหานครและมีการเปรียบเทียบคดีให้นิติกรผู้เป็นเจ้าของสำนวนในแต่ละคดีเป็นผู้จัดทำบัญชีสรุปรายชื่อพร้อมสัดส่วนจำนวนเงินของผู้มีสิทธิได้รับเงินสินบนรางวัลตามแบบ พพ. นจ. ๓ ท้ายระเบียบนี้แจ้งต่อกลุ่มงานการคลังกรมพัฒนาพลังงานทดแทนและอนุรักษ์พลังงาน ภายใน ๓วันทำการนับแต่วันที่มีการชำระค่าปรับและสำเนาแจ้งหน่วยงานของเจ้าหน้าที่ผู้มีสิทธิได้รับเงินสินบนรางวัลเงินสินบนรางวัลค่าปรับที่กรมพัฒนาพลังงานทดแทนและอนุรักษ์พลังงานได้รับจากสำนักงานศาลยุติธรรมให้นิติกรผู้ได้รับมอบหมายดำเนินการตามวรรคหนึ่งโดยอนุโลมสำหรับความผิดที่เกิดขึ้นในเขตจังหวัดอื่นๆ และมีการเปรียบเทียบคดีให้นิติกรผู้เป็นเจ้าของสำนวนในแต่ละคดีเป็นผู้จัดทำบัญชีสรุปรายชื่อพร้อมสัดส่วนจำนวนเงินของผู้มีสิทธิได้รับเงินสินบนรางวัลตามแบบ พพ. นจ. ๓ท้ายระเบียบนี้แจ้ง สพพ. ๑ - ๑๒ พร้อมกับการแจ้งผลเปรียบเทียบปรับและสำเนาแจ้งกลุ่มงานการคลังกรมพัฒนาพลังงานทดแทนและอนุรักษ์พลังงานและหน่วยงานของเจ้าหน้าที่ผู้มีสิทธิได้รับเงินสินบนรางวัลเงินสินบนรางวัลค่าปรับที่สพพ. ๑ - ๑๒ ได้รับจากสำนักงานศาลยุติธรรมจังหวัดให้เจ้าหน้าที่ผู้เป็นเจ้าของเรื่องดำเนินการตามวรรคสามโดยอนุโลมข้อ๒๗กรณีความผิดที่เกิดขึ้นในเขตกรุงเทพมหานครให้เจ้าหน้าที่ผู้มีสิทธิได้รับเงินรางวัลยื่นคำขอรับเงินรางวัลของแต่ละเดือนตามแบบพพ. นจ. ๔ ท้ายระเบียบนี้ ต่อกลุ่มงานการคลังกรมพัฒนาพลังงานทดแทนและอนุรักษ์พลังงานภายในวันที่ ๑๕ ของเดือนถัดไปสำหรับความผิดที่เกิดขึ้นในเขตจังหวัดอื่นๆ ให้เจ้าหน้าที่ผู้มีสิทธิได้รับเงินรางวัลที่ปฏิบัติหน้าที่ใน สพพ. ๑ - ๑๒ยื่นคำขอรับเงินรางวัลของแต่ละเดือนตามแบบ พพ. นจ. ๔ ท้ายระเบียบนี้ต่อ สพพ. ๑ -๑๒ หรือต่อกลุ่มงานการคลัง กรมพัฒนาพลังงานทดแทนและอนุรักษ์พลังงานสำหรับผู้มีสิทธิได้รับเงินรางวัลที่ปฏิบัติหน้าที่ในกรมพัฒนาพลังงานทดแทนและอนุรักษ์พลังงานภายในวันที่ ๑๕ ของเดือนถัดไปข้อ๒๘ เมื่อกลุ่มงานการคลังกรมพัฒนาพลังงานทดแทนและอนุรักษ์พลังงาน หรือ สพพ. ๑ - ๑๒ได้รับคำขอรับเงินรางวัลตามแบบ พพ. นจ. ๔ ตามข้อ ๒๗ แล้วให้ทำการตรวจสอบคำขอรับเงินรางวัลดังกล่าวกับบัญชีสรุปรายชื่อพร้อมสัดส่วนจำนวนเงินของผู้มีสิทธิได้รับรางวัลตามแบบพพ. นจ. ๓ ตามข้อ ๒๖ และเมื่อกลุ่มงานการคลัง กรมพัฒนาพลังงานทดแทนและอนุรักษ์พลังงานหรือ สพพ. ๑ - ๑๒ ตรวจสอบแล้วเห็นว่าถูกต้องให้จัดทำผลการตรวจสอบและคำขออนุมัติให้จ่ายเงินสินบนรางวัลต่อไปหมวด ๖ค่าตอบแทนคณะกรรมการเปรียบเทียบคดี ข้อ๒๙ ให้คณะกรรมการเปรียบเทียบคดีและเลขานุการคณะกรรมการซึ่งได้รับการแต่งตั้งตามพระราชบัญญัติการส่งเสริมการอนุรักษ์พลังงานพ.ศ. ๒๕๓๕ ได้รับค่าตอบแทนจากเงินค่าใช้จ่ายในการดำเนินการในอัตราครั้งละไม่เกิน๑,๐๐๐ บาท สำหรับประธานคณะกรรมการให้ได้รับเพิ่มอีกในอัตราร้อยละ ๒๕ในกรณีถ้ากรรมการคนใดคนหนึ่งทำหน้าที่เลขานุการด้วยให้ได้รับเพิ่มอีกในอัตราร้อยละ๒๐การรับค่าตอบแทนตามหมวดนี้ไม่ตัดสิทธิที่จะได้รับค่าใช้จ่ายอื่นตามความจำเป็นที่กำหนดในระเบียบอื่นหมวด ๗การจ่ายเงินสินบนรางวัลและค่าใช้จ่ายในการดำเนินงาน ข้อ๓๐วิธีปฏิบัติเกี่ยวกับการจ่ายเงินสินบนรางวัลและค่าใช้จ่ายในการดำเนินงานให้ถือปฏิบัติตามระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ ลงวันที่ ๒ ธันวาคม ๒๕๔๖ และหรือที่แก้ไขเพิ่มเติม (ถ้ามี)หมวด ๘การเก็บรักษาเงินและการนำเงินส่งคลัง ข้อ๓๑ วิธีปฏิบัติเกี่ยวกับการรับเงินการเบิกเงิน การจ่ายเงิน การเก็บรักษาเงิน การนำเงินฝากคลัง การพัสดุให้ถือปฏิบัติตามข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖ ลงวันที่ ๒ ธันวาคม ๒๕๔๖ และฉบับที่ ๒ พ.ศ. ๒๕๔๗ ลงวันที่ ๑๑ กุมภาพันธ์๒๕๔๗ และหรือที่แก้ไขเพิ่มเติมข้อ๓๒ ให้อธิบดีกรมพัฒนาพลังงานทดแทนและอนุรักษ์พลังงานเป็นผู้รักษาการตามระเบียบนี้บทเฉพาะกาล ข้อ๓๓บรรดาคดีที่เกิดขึ้นและคดียังไม่ถึงที่สุดก่อนวันที่ระเบียบนี้ใช้บังคับให้นำหลักเกณฑ์และวิธีการแบ่งจ่ายเงินสินบนรางวัลตามระเบียบนี้มาใช้บังคับโดยอนุโลมประกาศณ วันที่ ๒๖ ตุลาคม พ.ศ. ๒๕๔๗สิริพร ไศละสูตอธิบดีกรมพัฒนาพลังงานทดแทนและอนุรักษ์พลังงาน[เอกสารแนบท้าย]๑.แบบ พพ. นจ. ๑ บันทึกการแจ้งความนำจับ๒.แบบ พพ. นจ. ๒ บันทึกการแจ้งความนำจับ๓.แบบ พพ. นจ.๓ บัญชีสรุปรายชื่อพร้อมสัดส่วนจำนวนเงินของผู้มีสิทธิได้รับเงินสินบนรางวัล๔.แบบ พพ. นจ.๔ คำขอรับเงินรางวัล (สำหรับเจ้าหน้าที่ผู้มีสิทธิได้เงินรางวัล)(ดูข้อมูลจากภาพกฎหมาย)ญาณี/พิมพ์๗ มิถุนายน ๒๕๔๘ธัญกมล/สุนันทา/ตรวจ๒๙มิถุนายน ๒๕๔๘ก้องเกียรติ/ผู้จัดทำ๑๖ กันยายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา.เล่ม ๑๒๑/ตอนพิเศษ ๑๔๔ ง/หน้า ๓๓/๓๑ ธันวาคม ๒๕๔๗